எங்கள் தேசம் இந்திய தேசம்

எங்கள் தேசம் இந்திய தேசம் நா.முத்து நிலவன் நா.முத்து நிலவன் - ! (NCERTவெளியிட்டுள்ள 'ஹிந்த் தேஷ்கீ நிவாஷி' எனும் இந்திப் பாடலின் 'இசைபெயர்ப்பு' ) ! -பல்லவி- ! எங்கள் தேசம் இந்திய தேசம் ! வாழ்க வாழ்க வாழ்கவே! ! இந்து முஸ்லீம் கிறிஸ்துவர்கள் ! எல்லாரும் சகோதரர்கள்! ! -சரணங்கள்- ! வேறு வேறு வண்ணப் பூக்கள் ! சேர்ந்த வாச மாலை நாங்கள்! ! வண்ணம் வேறு வேறென் றாலும் ! வாசம் நெஞ்சில் ஒன்றுதான்! ! -1(எங்கள் தேசம்... ! சிந்து கங்கை பிரம்ம புத்ரா ! கிருஷ்ணா காவேரி ! சென்று சேரும் கடலில் என்றும் ! நீரின் தன்மை ஒன்றுதான்! ! -2(எங்கள் தேசம்... ! பேசும் மொழியும் வாழும் இடமும் ! வேறு வேறு ஆனால் என்ன? ! பாச உணர்வும் பண்பும் அன்பும் ! தேசம் முழுதும் ஒன்றுதான்! ! -3(எங்கள் தேசம்... ! இமயத் தலையில் பனிப்பூ மேகம் ! குமரி அலையில் கொலுசுகள் நாதம் ! குஜரத் வங்கத் தோளில் மோதும் ! கொஞ்சும் தாயின் ஒற்றுமை கீதம்! ! -4(எங்கள் தேசம்... ! (இந்தப் பாடல், மதுரை காமராசர் பல்கலைக் கழகத்தின் எம்.ஏ., தமிழ் இலக்கிய வகுப்பிற்குப் பாட நூலாக வைக்கப்பட்டுள்ள கவிஞரின் புதிய மரபுகள் எனும் தொகுப்பில் இடம்பெற்றுள்ளது. அருப்புக்கோட்டை ம.தி.தா. தேவாங்கா அரசுக் கலைக்கல்லூரி மாணவர்களால் பாடப்பட்டு, அனைத்துக்கல்லூரிப் பாடல் ! போட்டியில் முதல் பரிசு பெற்று, மதுரை வானொலியின் தேசபக்திப் பாடல் வரிசையில் அடிக்கடி இசைக்கப்பட்டு வருகிறது) ! - ! ! வறண்டது காவிரி மட்டுமா? ! - நா.முத்து நிலவன். ! வறண்டது காவிரி மட்டுமா? - மக்கள் ! வாழ்க்கை நெறியும்,பண் பாடும்கிழிந்ததே ஒட்டுமா? ! இருண்டது போலவும் தோணுதே! -அட ! ஈராயிரத் தாண்டு, பாரம்பரியமும் நாணுதே! -1 ! எங்கெங்கு காணினும் வழ்ச்சியா! - அதில் ! ஏழை நிலைமையை மூடி மறைத்திடும் வீழ்ச்சியா! ! அங்கங்கும் 'ஒளிர்கிற' காட்சியா! -அவை ! அப்பாவி மக்களின் அம்மணத்தை விற்ற சாட்சியா! -2 ! அறிவியல் வளர்ந்ததே போதுமா? - அவை ! அடிமட்ட ஏழையை அப்படியே விடல் நீதமா? ! பொறியியல் வளர்ந்தென்ன லாபம்? - ஒரு ! போக்கிலா மாந்தர்க்குப் புகலிடமில்லையே பாவம்! -3 ! ‘பாவேந்தன் பாரதி தாச! - உன் ! பாட்டு வழிஎங்கள் நாட்டுவழி’ எனப் பேச -பல ! நாவேந்தர் எம்மிடம் உண்டு!- எனில் ! நாவேறு! செயல்வேறு என்பதே எம்மனோர் தொண்டு! -4 ! ‘மலைவாழைக் கல்வி’யை உண்டோம்! - அறிவு ! மட்டும் வளர்ந்தது, நாட்டையே காடாகக் கொண்டோம்! ! விலைபேசி வாங்கினோம் வம்பை - உள்ள ! வேற்றுமை யைஊதிப் பெரிதாக்கி விடுகிறோம் அம்பை! -5 ! கல்வியில் லாததோர் பெண்ணை - நீ ! களர்நில மேயெனக் கவிபுனைந் தாய்,தஞ்சை மண்ணை ! புல்விளை யாததோர் புதராய் - நாங்கள் ! போட்டுவைத் தோம்,பெண்ணைப் போற்றிவைத் தோம்ஒருபுதிராய்! -6 ! ‘உலகமே உண்ண உண்’ என்றாய்! - 'இந்த ! உலகையே நானெடுத்(து) உண்பேன் தனியாக' என்றார், ! கலகமே நடத்திய போதும் -அதைக் ! 'காவல் பணி'யெனக் காட்டுவதே எங்கள் வேதம்! -7 ! வறண்டது காவிரி மட்டுமா? - இல்லை ! வளத்தமிழ் நாட்டினில் பண்பாடும் கிட்டுமா? ! இருண்டது போலவும் தோணுதே! - இதை ! எப்படியும்,இனி மாற்றிடவே வழிகாணுவோம்